Latin America

Latin AmericaPiles, dunia ke ek region hai. Latin America, the Americas me hai. Admii log ii nai agree kare paais hai ki Latin America me kon des hai. Kuch jane South America, Central America, aur Mexico ke Latin America bole hai. Aur log isme Caribbean Islands ke bhi jorr le hai. Aur log American des jahaan ke log Spanish, Portuguese, aur French me baat kare hai ke Latin America bole hai.

'Latin' naam Latin language se aais hai. Spanish, Portuguese, aur French bhasa, jisme jaada Latin America ke log baat kare hai ke Romance bhasa bola jaae hai. Romance bhasa Latin se aais hai. Latin America ke sab log Romance bhasa me nai baat kare hai. Kuch log Native American bhasa me baat kare hai.

Latin Americans ke jaada log Roman Catholichai.

Kuch log jin des latin Ameriaca me nai hai ke Germanic America bole hai. Germanic America ke des me log Germanic languagesme baat kare hai, jaise ki: English, Dutch, aur Danish.

Latin America ke pahila goraa paae waala 1492 me Christopher Columbus rahaa. Columbus eastern Asia khatir chhota rasta khojat rahaa. Jab Columbus Europe laut ke aais tab huan ke log bahut exited bhain. 1493 me Pope ek Line of Demarcation bnais jisse ke Spain aur Portugal larre nai. Ii line ke west me jab jagah ke Spain ke dewa gais aur east waala ke Portugal ke dewa gais. Spanin ke log Mexico ke sahaj se lae liin kahe ki Native Americans log Spanish log se larre nai pain kahe ki uu logan ke paas gjorraa aur banduuk nai rahaa. Kuch Native Americans Spanish log ke bhagwaan sochat rahin. Dher native log ke Spanish log se faiela bemari se maut hoe gais.

 References 

 Bahaari jorr 

 The Washington Post Interactive Map of Politics in Latin America
 Andean Community official webpage 
 Council on Hemispheric Affairs
 Latin American Network Information Center 
 Latin America Working Group
 Washington Office on Latin America
 Politics in Latin America
 Infolatam. Information and analysis of Latin America